Stortvloed boodskappe ná Handré Pollard sy wangbeen breek
JY LEES NOU Stortvloed boodskappe ná Handré Pollard sy wangbeen breek
Manie Jackson se vrou geopereer, maar 'groot besluite' lê voor
Die Springbok-losskakel Handré Pollard. Foto's: Gallo Images/Getty Images en Facebook/@sarugbymagazine.
Die Springbok-losskakel Handré Pollard het onlangs in die sosiale media aangekondig dat hy die Bokke se trofeetoer, wat vandag in Pretoria afskop, gaan misloop nadat hy sy kakebeen gebreek het.
Die seëvierende Bokke se onderkaptein het 'n foto van homself waar hy in die hospitaal lê op sy Instagram-storie, wat na 24 uur verdwyn, gedeel.
"Nie die trofeetoer wat ek ingedagte gehad het nie. Maar ek sal dit 'n 1000 oordoen om die Bill te kan vashou," skryf hy.
Die Springbok-losskakel Handré Pollard. Foto: Instagram/@handrepollard
Hy is twee dae vantevore gekiek waar hy op die vliegtuig terug na Suid-Afrika met die Webb Ellis-trofee slaap.
"Ek het jou Bill. Kry 'n bietjie rus in voor ons die reënboog nasie tref," het hy toe geskryf.
Sleep tight gorgeous, see you soon... (oh, you as well @handrepollard) ??
A post shared by Blue Bulls Company (Pty) Ltd (@blue_bulls_official) on Nov 4, 2019 at 10:26pm PST
Handré het Dinsdagaand met die Springbok-afrigter Rassie Erasmus en kaptein Siya Kolisi in Suid-Afrika aangekom nadat SA Rugby vroeër aangekondig het dat 'n oorgangsvlug vanaf Sydney, Australië weens tegniese foute vertraag is.
Sport can unite????#strongertogether ??
SA Rugby magazine het kort na Handré se aankondiging ook die nuus op Facebook met hartseer Bok-aanhangers gedeel.
Tough but good day at the office!
A post shared by Handre Pollard (@handrepollard) on Sep 6, 2019 at 3:41pm PDT
"Ongelukkig sal Handré Pollard die Bokke se trofeetoer misloop weens 'n gebreekte kakebeen," lui die inskrywing.
"Raak gou beter. Dis so hartseer dat ons jou nie by die parade gaan sien nie. Jy is 'n ware held," het een van sy aanhangers laat hoor.
"As ek na jou kyk, sien ek 'n persoon van diep geloof en kalmte. Iemand wat elke geleentheid wat God hom gegee het, waardeer. Jy het die afgelope paar weke soveel vir ons as 'n land gedoen. Dit is nou die tyd dat jy moet rus en herstel. Jy is in ons gebede. Mag die helende hand van God vandag en altyd op jou rus. Dankie dat jy die mense van Suid-Afrika met jou talent dien. Word gou gesond Champ Handre," skryf nog een.
Absolutely incredible reception in Johannesburg for the team's return home last night - it's going to be fun week ?? #ChampionsTogether
A post shared by SA Rugby (@bokrugby) on Nov 5, 2019 at 10:28pm PST
Die Bokke besoek Donderdag onder meer Johannesburg en Soweto om met hulle reuseprys te spog. Hulle is op Vrydag 8 November in Durban. Op 9 November besoek hulle Oos-Londen en is kort daarna, op 10 November, in Port Elizabeth. En op 11 November sluit hulle die toer in Kaapstad af.